Diari Oficial de la Generalitat Valenciana


Sumari del DOGV 6478, del 11-03-2011 (2011/2808)

RESOLUCIÓ de 4 de març de 2011, de la directora tècnica de València, de l'Agència Valenciana de Mobilitat Metropolitana, per la qual es convoquen les proves per a l'obtenció del carnet de conductor de taxi en l'àrea de prestació conjunta de València
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6478

Data del DOGV
:   11-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2808


Data del document
:   04-03-2011

Organisme emissor
:   Agència Valenciana de Mobilitat Metropolitana

Tipus de document
:   Resolució

RESOLUCIÓ de 4 de març de 2011, de la directora tècnica de València, de l'Agència Valenciana de Mobilitat Metropolitana, per la qual es convoquen les proves per a l'obtenció del carnet de conductor de taxi en l'àrea de prestació conjunta de València [2011/2808]  
La Resolució de 7 de gener de 1997, de la Direcció General de Transports (DOGV núm. 2908, de 14 de gener de 1997), establix que les proves per a l'obtenció del carnet de conductor en les àrees de prestació conjunta de la Comunitat Valenciana seran convocades per l'òrgan competent.  
La Resolució de 30 de març de 1998, dictada per esta Direcció General (DOGV núm. 3233, de 30 d'abril de 1998), preveu que les proves seran convocades amb una periodicitat mínima de dos vegades a l'any, i es farà possible la realització de convocatòries extraordinàries.  
Les resolucions mencionades van ser adoptades en virtut de les competències atribuïdes a la Direcció General de Transports, en virtut de l'Orde de la Conselleria d'Obres Públiques, Urbanisme i Transports, de 20 de desembre de 1996 (DOGV núm. 2902, de 3 de gener de 1997).  
Els articles 4.2.a de la Llei 9/2000 de la Generalitat Valenciana, de constitució de l'Entitat Pública de Transport Metropolità de València (DOGV núm. 3889, de 30 de novembre de 2000) i 3.2.a dels seus estatuts, aprovats per l'Acord del Consell de la Generalitat Valenciana de 5 d'octubre de 2001 (DOGV núm. 4105, d'11 d'octubre de 2001), atribuïxen a este organisme les competències en matèria de gestió administrativa del taxi en l'àrea de prestació conjunta de València.  
Atés el que s'ha exposat anteriorment i de conformitat amb l'article 23 dels Estatuts de l'Entitat Pública de Transport Metropolità de València, resolc:  
Primer  
Convocar la realització de les proves per a l'obtenció del carnet de conductor de l'àrea de prestació conjunta de València, així com la seua renovació.  
Les proves per a l'obtenció del carnet de conductor de l'àrea de prestació conjunta de València es realitzaran en el dia, l'hora i el lloc assenyalats en l'apartat A) de l'annex d'esta resolució.   
Segon  
El tribunal qualificador estarà compost pels membres indicats en l'apartat B) de l'annex d'esta resolució.  
Tercer  
Les sol·licituds es podran presentar entre els dies 1 i 20 del mes immediatament anterior a la data d'examen, els dos inclusivament, en el Registre de l'Agència Valenciana de Mobilitat Metropolitana o per qualsevol de les formes establides en l'article 1 del Decret 130/1998, de 8 de setembre, del Consell de la Generalitat Valenciana. Les sol·licituds que es presenten a través de les oficines de correus s'hauran d'entregar en sobre obert perquè puguen ser segellades pel funcionari de correus abans de ser certificades.  
Quart  
Admissió a les proves  
1. Coneixement del castellà per als aspirants que no posseïsquen la nacionalitat espanyola:   
Els aspirants que no posseïsquen la nacionalitat espanyola, i del seu origen no es desprenga el coneixement del castellà, hauran d'acreditar el coneixement d'este per mitjà del certificat de nivell bàsic d'espanyol expedit per les escoles oficials d'idiomes, o estar en possessió d'una titulació acadèmica espanyola expedida per l'òrgan oficial competent en el territori espanyol.  
2. Per a ser admesos a les proves el personal aspirant haurà de tindre, a més, els requisits següents:  
a) Estar en possessió del carnet de conduir del tipus B+BTP o superior o homologats.  
b) Haver abonat els drets d'examen.  
3. Una vegada superades les proves per a l'obtenció del carnet de conductor de l'àrea de prestació conjunta de València, així com per a la seua renovació, s'haurà d'acreditar la carència d'antecedents penals per mitjà del corresponent certificat expedit pel Ministeri de Justícia.  
Cinqué  
Documentació que ha d'adjuntar a la sol·licitud:  
a) Una fotocòpia compulsada del document nacional d'identitat.  
b) Una fotocòpia compulsada del permís de conduir.  
c) Una fotografia de dimensions tipus carnet.  
d)Autorització per a sol·licitar el certificat que acredite no tindre antecedents penals, emés pel Ministeri de Justícia.  
e) Un exemplar per a l'administració de l'imprés de pagament dels drets d'examen, amb la certificació mecànica o la firma autoritzada de l'entitat financera col·laboradora.  
Sisé  
El procediment i els terminis per a l'exposició de les llistes provisionals i definitives, el desenvolupament, el contingut i el programa de les proves, així com els resultats dels exàmens, s'ajustaran al que disposa l'annex I de la Resolució de 30 de març de 1998, de la Direcció General de Transports, per la qual s'establixen les bases de les proves per a l'obtenció del carnet de conductor de taxi en les àrees de prestació conjunta existents a la comunitat autònoma valenciana.  
Seté  
El desenvolupament de les proves consistirà a respondre 50 preguntes del tipus test.  
La composició de l'examen per matèries serà la següent:  
Bloc A, 15 preguntes.  
Bloc B, 10 preguntes.  
Bloc C, 25 preguntes.  
Per a superar les proves s'han de contestar correctament almenys un 50% del nombre de preguntes per a les matèries dels blocs A i B i un 75% del nombre de preguntes per a la matèria del bloc C.  
Huité  
Relació d'aprovats  
1. Les llistes provisionals de les persones que superen les proves seran exposades en el tauler d'anuncis i en la pagina web (), de l'Agència Valenciana de Mobilitat Metropolitana. Els examinats disposaran de 15 dies per a presentar per escrit les al·legacions o les reclamacions que consideren oportunes.  
2. El tribunal elaborarà la relació definitiva de les persones que hagen superat les proves, la qual servirà per a expedir el corresponent carnet de conductor de taxi de l'àrea de prestació conjunta de València, tot això de conformitat amb el que establixen els punts F.3 i F.4 de l'annex I de la Resolució de 30 de març de 1998, dictada per la Direcció General de Transports (DOGV núm. 3233, de 30 d'abril).  
Esta convocatòria i tots els actes administratius que se'n deriven podran ser impugnats en els casos i en la forma establits en l'article 4.5 dels Estatuts de l'Entitat Pública de Transport Metropolità de València, aprovats per l'Acord del Consell de la Generalitat Valenciana, de 5 d'octubre de 2001, i en els articles 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Tot això sense perjuí que es puguen exercitar qualssevol altres recursos que es consideren oportuns.   
ANNEX  
A) Realització de l'examen  
Dia: 21 de maig de 2011.  
Hora de començament: les 09.00 hores.  
Lloc: edifici Centre Rector.  
Av. Leonardo da Vinci, núm. 48.  
València Parc Tecnològic  
46750 Paterna  
B) Composició del tribunal qualificador  
Tribunal titular:  
President: José Moltó Orduña, cap de l'Àrea Economicoadministrativa de l'Agència Valenciana de Mobilitat Metropolitana.  
Secretària: Elena Gil Valdés, assessora jurídica de l'Agència Valenciana de Mobilitat Metropolitana.  
Vocal: Adela Juan Navarro, assessora jurídica de l'Agència Valenciana de Mobilitat Metropolitana.  
Tribunal suplent:  
President: Gregorio Haro Javaloyes, cap de l'Àrea de Sistemes de Peatge, Comunicacions i Informática de l'Agència Valenciana de Mobilitat Metropolitana.   
Secretari: Javier Amo López, responsable del Departament de Comptabilitat de l'Agència Valenciana de Mobilitat Metropolitana.   
Vocal: Julio Rubio Tendero, Àrea d'Estudis i Planificació de l'Agència Valenciana de Mobilitat Metropolitana.   
Burjassot, 4 de març de 2011.- La directora tècnica de València: Mar Martínez Aparicio.